**UUTISIA FORDILTA Tammikuu 2013**

**Ford oli Euroopan toiseksi myydyin automerkki vuonna 2012**

Ford oli Euroopan myydyimpien automerkkien listalla sijalla kaksi (perinteiset 19 markkina-aluetta) vuonna 2012 jo viidentenä peräkkäisenä vuonna. Vahva tulos etenkin Isossa-Britanniassa sekä Venäjän myynnin kasvu vahvistivat Fordin asemaa Euroopassa.

Viime vuonna Ford myi kyseisellä alueella yli 1,1 miljoonaa ajoneuvoa markkinaosuuden ollessa 7,9 prosenttia. Koko Euroopan alueella (51 Euroopan markkina-aluetta) Ford myi 1,4 miljoonaa ajoneuvoa.

Upouusi B-MAX oli ostajien suosiossa. Loka-joulukuussa 2012 niitä myytiin yli 15 000 kappaletta. Fiesta pysyi vuonna 2012 Fordin myydyimpänä mallina 302 000 ajoneuvon vuosimyynnillä.

Fordin myynti kasvoi viime vuonna Isossa-Britanniassa kolmella prosentilla, ja Ford oli vuoden myydyin automerkki jo 36:nnen kerran peräkkäin kokonaismyynnin ollessa 347.000 ajoneuvoa. Hyötyajoneuvoissa Ford oli johtava automerkki 47:nnen kerran. Ison-Britannian myydyin Ford-ajoneuvo oli Ford Fiesta.

Saksassa myytiin vuonna 2012 Fordeja toiseksi eniten Euroopassa. Fordin markkinaosuus oli Saksassa 6,8 prosenttia ja myynti 230 900 ajoneuvoa.

Venäjä oli Fordin kolmanneksi suurin markkina-alue viime vuonna, myynnin ollessa 130.800 ajoneuvoa. Fordin Venäjän myynti kasvoi lähes 11 prosenttia. Ford jatkoi markkinajohtajana Turkissa nyt jo 11:nnen kerran peräkkäin.

Vuosi 2013 on Fordille kiireinen lanseerausten suhteen. Markkinoille ovat tänä vuonna tulossa muun muassa uusi Fiesta, Fiesta ST, Kuga, Transit, Transit Connect, Tourneo Connect sekä EcoSport.

Linkki tiedotteeseen: <http://media.ford.com/news/fordremainseuropesno2bestsellingcarbrandin2012newproductrolloutcontinuesin2013.htm>

**Ford sai huikeat neljä What Car? -palkintoa**

Ford palkittiin neljällä vuoden 2013 What Car? -palkinnolla Isossa-Britanniassa. Ford Mondeo sai parhaan perheauton sekä parhaan farmariauton palkinnot kolmantena peräkkäisenä vuonna. Myös uusi Ford Fiesta ja Focus ST palkittiin What Car? -palkinnoilla.

Parhaana perheautona (Best Family Car) ja parhaana farmariautona (Best Estate) palkittua Mondeota pidettiin ketteränä ja mukavana ajaa. What Car? kuvaili auton sopivuutta perheautoksi ja business-ajoon. Mondeo sai myös kehuja sekä matkustamon että tavaratilan tilavuudesta.

What Car? palkitsi Ison-Britannian myydyimmän auton, Fiestan, parhaana supermini-autona (Best Supermini). Erityisesti Fiestan moottorivaihtoehdot ja parannetut turvallisuusominaisuudet saivat kiitosta.

Focus ST, jossa on 2.0-litrainen EcoBoost-bensiinimoottori, palkittiin parhaana hatchback-autona (Best Hot Hatch). Focus ST sai kehuja monipuolisuudestaan. Focus ST on tarvittaessa nopea ja jännittävä ajoneuvo, mutta se sopii erinomaisesti myös tavanomaiseen kaupunki- ja maantieajoon.  
  
Linkki tiedotteeseen ja kuviin: <http://media.ford.com/news/fordtakesrecordnumberofwhatcarawards.htm>

**Yksi kolmesta eurooppalaisesta käyttäisi enemmän rahaa ympäristöystävälliseen ajoneuvoon**Fordin teettämä kyselytutkimus osoittaa, että epävakaasta taloudellisesta tilanteesta huolimatta 35 prosenttia eurooppalaisista olisi valmis maksamaan enemmän ympäristöystävällisestä kuin tavallisesta autosta. Kyselyyn vastasi 6 000 ihmistä.

Kyselyn tulokset osoittavat myös, että 71 prosenttia vastanneista pitää polttoainetaloudellisuutta tärkeimpänä ostospäätökseen vaikuttavana tekijänä. 60 prosenttia vastanneista valitsee mieluiten ympäristöasiat huomioon ottavan autonvalmistajan ajoneuvon. 68 prosenttia kyselyyn vastanneista ottaa huomioon polttoainetaloudellisuuden ajaessaan.   
  
Yli puolet kyselyyn vastanneista piti ilmastonmuutosta suurimpana ongelmana maailmassa. 57 prosenttia vastanneista haluaisi elää nykyistä ympäristöystävällisemmin. Ford haluaa vastata tähän kysyntään nyt ja tulevaisuudessa valmistamalla ympäristöystävällisiä ajoneuvoja. Fiesta ja Focus ECOnetic ovat yrityksen kautta aikojen polttoainetaloudellisimmat autot. Fordin sähköauto, Focus Electric, tulee myyntiin vuonna 2013.  
  
Linkki tiedotteeseen ja kuviin: <http://media.ford.com/news/oneinthreeeuropeanswouldspendmoreforagreencardespiteweakeconomyford-sponsoredsurveyshows.htm>

**Muta- ja maitotestit varmistavat Ford B-MAXin sopivuuden perheautoksi**Ford varmisti B-MAXin sopivuuden perheautoksi tekemällä ajoneuvoon pintamateriaalitestauksia. Testeissä käytettiin mutaa, maitoa ja limonadia simuloimaan sitä kohtelua, jolle auto altistuu lasten ja lemmikkieläinten matkustaessa autossa.

Testeissä käytettiin myös teräväpiikkistä nuijaa sekä tarranauhaa, joiden avulla simuloitiin lasten laukkujen ja vaatteiden tarttumista sisustuskankaisiin. Muovipintojen kestävyyttä testattiin kumipallolla, joka on kymmenen kertaa painavampi kuin tavallinen jalkapallo.

Testien avulla varmistettiin, että B-MAXin suunnittelussa ja valmistuksessa oli tehty kaikki mahdollinen, jotta auto näyttää pitkänkin käytön jälkeen samanlaiselta kuin ensimmäisellä ajokerralla.

Linkki tiedotteeseen ja kuviin: <http://media.ford.com/news/child-proofingthenewfordb-maxmudmilkandfizzydrinktestsensureitisreadyforfamilylife.htm>

**Formula Ford kansainvälistyy**

Nuoret kilpa-ajajat eri puolilta maailmaa tähyävät Isossa-Britanniassa ajettavaan Formula Ford   
-mestaruussarjaan. Sarjaa kohtaan on alustavan kiinnostuksen osoittanut kuljettajia 10 maasta, muun muassa Suomesta, Yhdysvalloista, Etelä-Afrikasta ja Argentiinasta sekä uusina maina Norjasta ja Kreikasta.

Maaliskuun lopussa käynnistyvän sarjan kilpurina on uusi EcoBoost 200 -auto. Kyseessä on teknisesti edistyksellisin yksipaikkainen junioriluokan kilpa-auto, jonka voimanlähteenä on 200-hevosvoimainen EcoBoost-moottori. Auto on turvallisuudeltaan saamaa luokkaa kuin Formula 3.

Linkki tiedotteeseen: <http://media.ford.com/news/stronginternationalappealforneweraformulaford.htm>

# # # #

Ford Motor Company

Ford Motor Company on globaali autonvalmistaja, jonka pääkonttori sijaitsee Dearbornissa, Michiganissa ja jonka autoja myydään kaikissa kuudessa maanosassa. Yhtiössä työskentelee noin 168 000 henkilöä ja sillä on 65 tehdasta eri puolilla maailmaa. Yhtiön automerkkejä ovat Ford ja Lincoln. Yhtiö tarjoaa myös rahoituspalveluita, joita varten on olemassa oma yhtiö, Ford Motor Credit Company. Lisätiedot autoista löytyvät osoitteesta [www.fordmotorcompany.com](http://www.fordmotorcompany.com).

Euroopan Ford valmistaa, myy ja huoltaa Ford-autoja 51 markkina-alueella. Sen palveluksessa työskentelee noin 66 000 henkilöä. Euroopassa toimii myös Ford Motor Credit Company ja Ford Customer Service Division sekä 22 tuotantolaitosta, joista osa on yhteisomistuksessa muiden toimijoiden kanssa. Ensimmäiset Ford-autot tuotiin Eurooppaan vuonna 1903 - samana vuonna, jolloin Ford Motor Company perustettiin. Tuotanto Euroopassa aloitettiin vuonna 1911.

**Lisätiedot:** Riitta Salin

Oy Ford Ab

(09) 351 700

rsalin1@ford.com